Държавен вестник, бр. 36, 2004 г., стр. 53

Б Р О Й  36
Д Ъ Р Ж А В Е Н   В Е С Т Н И К
С Т Р .  53
2. Област на приложение
Изискванията се прилагат по отношение на ПС,
предоставящи улеснен достъп на пътниците с ограни-
чена подвижност.
3. Изисквания
3.1. Стъпала
Височината от земята до първото стъпало на поне
една обслужваща врата да е не по-голяма от 250 mm —
за ПС от класове I и А, и 320 mm — за ПС от класове
II, III и В.
Като алтернатива за ПС от класове I и А, височина-
та от земята до първото стъпало да не превишава 270 mm
при вратите с два прохода — един вход и един изход.
Може да се използва подпорна система и/или под-
вижно стъпало.
Височината от земята до стъпалата, различни от
първото, при обслужващата(-ите) врата(-и), на входа
или на пътека, не трябва да бъде по-голяма от 200 mm
за ПС от класове I и А, и 250 mm за ПС от класове II,
III и В.
Преходът от пътека с ниво, по-ниско от нивото на
зоната за седящи места, не се възприема като стъпало.
3.2. Седалки и участъци, ползвани с предимство от
пътници с ограничена подвижност
3.2.1. Минимален брой седалки, ориентирани по
посоката или срещу посоката на движението и конст-
руирани като седалки за ползване с предимство от ин-
валиди, да са разположени в близост до обслужващата
(-ите) врата(-и), подходящи за качване и слизане. Ми-
нималният брой седалки за ползване с предимство да
са четири за клас I, две за класове II и III и една за
класове А и В. Седалка, която се сгъва, когато не се
използва, да не е определяна като седалка за ползване
с предимство. Условията от т. 7.8.5.2 на приложение
№ 7, част I, раздел 1 не се прилагат по отношение на
ПС, които удовлетворяват това изискване.
3.2.2.Да се предвиди достатъчно пространство за куче
водач под или в близост до поне една от седалките,
предназначени за ползване с предимство.
3.2.3. На седалките между местата за сядане и пъте-
ката да са монтирани подлакътници, които да позволя-
ват да бъдат лесно премествани от пътя за безпрепят-
ствен достъп до седалката.
В близост до седалките, предназначени за ползване
с предимство, да са монтирани перила или дръжки, поз-
воляващи на пътниците лесно да се хващат за тях.
3.2.4. Минималната широчина на възглавницата на
седалките, предназначени за ползване с предимство,
измерена от вертикалната равнина, минаваща през
центъра на мястото за сядане, да е 220 mm от двете
страни, а при непрекъснати седалки—по 220 mm от двете
страни за всяко място за сядане.
3.2.5. Височината на ненатисната възглавница на
седалката спрямо пода да е такава, че разстоянието от
пода до хоризонталната равнина, допирателна към пред-
ната горна повърхност на възглавницата на седалката,
да бъде между 400 и 500 mm.
3.2.6. Мястото за краката при местата за сядане,
предназначени за ползване с предимство, трябва да се
простира напред от седалката, от вертикалната равни-
на, минаваща през предния край на възглавницата на
седалката. Наклонът на мястото за краката да не е по-
голям от 8 % в която и да е посока.
3.2.7. Всяко място за сядане, предназначено за пол-
зване с предимство, да има свободно пространство с
височина не по-малка от 1300 mm за ПС от класове
I и А и 900 mm за ПС от клас II, измерена от най-
високата точка на ненатисната възглавница на се-
далката. Това пространство се простира над верти-
калната проекция на цялата седалка и принадлежа-
щото към нея място за краката. Допуска се проник-
ване на облегалката на седалка или друг предмет в
това пространство, при условие че е осигурено мини-
мално свободно вертикално пространство 230 mm пред
възглавницата на седалката. Когато седалка, пред-
назначена за ползване с предимство, е разположена
към преграда с височина по-голяма от 1,2 m, това
пространство трябва да бъде 300 mm.
3.3. Устройства за връзка
3.3.1. В близост до всяка седалка, предназначена за
ползване с предимство, и във всеки участък, предназна-
чен за инвалидни колички, се монтират устройства за
връзка на височина между 700 и 1200 mm над пода.
3.3.2. Устройствата за връзка, разположени в учас-
тъка с нисък под, където няма седалки, са на височина
между 800 и 1500 mm.
3.3.3. Механизмите за управление на всички вът-
решни устройства за връзка трябва да могат да се за-
действат с дланта на ръката и са в контрастен цвят или
цветове и нюанси.
3.3.4. За ПС, оборудвани с рампа или подемник,
средствата за връзка с водача се монтират отвън, в
близост до вратата и на височина не по-голяма от
1300 mm от земята.
3.4. Пиктограми
3.4.1. Превозните средства, оборудвани с простран-
ство за инвалидна количка и/или седалки за ползване с
предимство, да имат пиктограми в съответствие с фиг. 23
от приложение № 8, видими отвън, както върху предна-
та част на страната за качване на ПС, така и в близост
до съответната обслужваща(-и) врата(-и). Подходящи
пиктограми да се поставят и във вътрешността на ПС,
в близост до пространството за инвалидни колички или
седалката за ползване с предимство.
3.5. Наклон на пода
Наклонът на която и да е пътека, вход или участък
от пода, между която и да било седалка, предназначена
за ползване с предимство, или пространство за инва-
лидни колички и най-малко един вход или изход, или
комбинация от вход и изход да не е по-голям от 8 %.
Зоните с наклон да не са с хлъзгава повърхност.
3.6. Изисквания към разполагането на инвалидните
колички
3.6.1. За всеки ползвател на инвалидна количка в
отделението за пътници да има специален участък с
широчина най-малко 750 mm и дължина най-малко
1300 mm. Надлъжната посока на плоскостта на специ-
алния участък да е успоредна на надлъжната посока на
плоскостта на ПС. Повърхността на пода на специал-
ния участък да не е хлъзгава.
 В случай на пространство за инвалидни колички,
проектирано за ориентирани в посоката на движението
инвалидни колички, горният край на разположените
отпред облегалки на седалки може да навлиза в прост-
ранството за инвалидни колички, при условие че е оси-
гурено свободно пространство, показано на фиг. 22 от
приложение № 8.
3.6.2. Трябва да има поне един вход, през който да
могат да минават ползвателите на инвалидни колички.
В случай на ПС от клас I поне една от вратите за инва-
лидни колички да е обслужваща врата. Вратата за ин-
валидни колички да има помощно приспособление за
качване, отговарящо на изискванията по т. 3.11.2 (под-
порна система), в комбинация с изискванията по т. 3.1.13
(за подемник) или 3.1.14 (за рампа).
3.6.3. Всяка врата за инвалидни колички, която
не е обслужваща врата, е с височина не по-малка от
1400 mm. Минималната широчина на всички врати,
осигуряващи достъпа на инвалидни колички до ПС,
е 900 mm. Тя може да е намалена със 100 mm в слу-
чаите, когато измерването се извършва на нивото на
дръжките.
3.6.4. Трябва да е възможно придвижването на ета-
лонна инвалидна количка с размери, показани на фиг. 21
от приложение № 8, от външната страна на ПС до спе-
циалния(-те) участък(-ци) през поне една от вратите за
достъп на инвалидни колички.